สโมสรฟุตบอลแอร์ฟอร์ซ ยูไนเต็ด

สโมสรฟุตบอลแอร์ฟอร์ซ ยูไนเต็ด เดิมชื่อ สโมสรฟุตบอลทหารอากาศ เป็นสโมสรฟุตบอลในประเทศไทย ในอดีตเคยชนะเลิศไทยลีก 2 ครั้ง และควีนส์คัพ 3 ครั้ง
== ประวัติสโมสร ==
สโมสรฟุตบอลทหารอากาศ เริ่มก่อตั้งในปี พ.ศ. 2489 ในสมัยที่ พลอากาศโท หลวงเทวฤทธิ์พันลึก เป็น ผู้บัญชาการทหารอากาศ ให้การสนับสนุนถึงขนาดที่ท่านลงมาดูแลการซ้อมและควบคุมด้วยตัวเองทำให้สโมสรทหารอากาศประสบความสำเร็จอย่างมากมาย โดยในยุคนั้นจะมีสโมสรต่างๆเช่น ทีมธนาคารรวม ทีมมุสลิม ทีมชายสด ทีมกรมมหรสพ ที่ลงเล่นอยู่ในฟุตบอล ถ้วยพระราชทานประเภท ก. แต่สโมสรก็สามารถคว้าตำแหน่งชนะเลิศ ถ้วยพระราชทานประเภท ก. มากที่สุดถึง 12 ครั้ง และในจำนวนนี้เป็นการชนะเลิศติดต่อกัน 7 สมัยซ้อน ซึ่งยังเป็นสถิติที่ไม่มีสโมสรใดทำลายได้จนถึงปัจจุบัน และรวมไปถึงการชนะเลิศฟุตบอลถ้วยพระราชทานครบ 4 ระดับเป็นสโมสรฯแรกๆในประเทศ
ในยุคต่อมาสโมสรทหารอากาศ ได้รับการสนับสนุนจาก พลอากาศเอกบุญชู จันทรุเบกษา ผู้บัญชาการทหารอากาศในขณะนั้นซึ่งในห้วงเวลานี้เองที่สโมสรได้ผลักดันนักฟุตบอลคนสำคัญอย่าง ปิยะพงษ์ ผิวอ่อน รวมไปถึงนักฟุตบอลร่วมรุ่นอย่าง ไพโรจน์ พ่วงจันทร์, ชลทิศ กรุดเที่ยง, ประทีป ปานขาว, นราศักดิ์ บุญเกลี้ยง,  ชลอ หงษ์ขจร, วีระพงษ์ เพ็งลี, วิชิต เสชนะ เป็นต้น
และในวันที่ 19 กุมภาพันธ์ พ.ศ. 2553 สโมสรฟุตบอลทหารอากาศ ได้เปลี่ยนแปลงตราสัญลักษณ์ และทำการปรับปรุงระบบการทำงานเข้าสู่ความเป็นมืออาชีพ ตามกฎเกณฑ์และระเบียบต่างๆที่สมาคมฟุตบอลแห่งประเทศไทย ในพระบรมราชูปถัมภ์ และสมาคมฟุตบอลแห่งเอเชียได้กำหนดไว้ถึงการเป็นนิติบุคคลอย่างสมบูรณ์เพื่อให้เข้าสู่มาตรฐานการแข่งขันหนึ่งเดียวกับนานาชาติ โดยได้ร่วมกับบริษัท แอร์ฟอร์ซ ยูไนเต็ด จำกัด เพื่อทำการ Re-Branding สู่ชื่อและภาพลักษณ์ใหม่ภายใต้ชื่อ สโมสรฟุตบอลแอร์ฟอร์ซ ยูไนเต็ด หรือ Air Force United Football Club ร่วมกับสโมสรสมาชิกอื่นๆอีกว่าร้อยองค์กรสำหรับการแข่งขันฟุตบอล
เมื่อวันที่ 25 ธ.ค. พ.ศ. 2562 ทางสโมสรแอร์ฟอร์ซ ยูไนเต็ด ได้แจ้งว่ามีการขายสิทธิ์การทำทีมให้กับนายชาดา ไทยเศรษฐ์ สมาชิกสภาผู้แทนราษฎร จ.อุทัยธานี สังกัดพรรคภูมิใจไทย และเปลี่ยนชื่อสโมสรเป็น อุทัยธานี เอฟซี เป็นที่เรียบร้อย ถือเป็นการปิดฉาก 73 ปีของตำนานทีมบอล อย่างไรก็ตามยังคงมีทีมที่บริหารงานโดยกองทัพอากาศอยู่เองอีก 3 สโมสร ประกอบด้วย 1.ทหารอากาศ เอฟซี (ไทยลีก 3) 2.สวัสดิการ ทอ. และ 3.โรงเรียนนายเรืออากาศ โดยใช้บุคลากรของกองทัพอากาศ
ไฟล์:Thaiairforcefc.png|สโมสรฟุตบอลทหารอากาศ (2489-2553)
ไฟล์:Airforce United.png|สโมสรฟุตบอลแอร์ฟอร์ซ ยูไนเต็ด (2554, 2562)
ไฟล์:Airforce AVIA FC.png|สโมสรฟุตบอลแอร์ฟอร์ซ เอวีเอ เอฟซี (2555)
ไฟล์:Airforce Central Logo.png|สโมสรฟุตบอลแอร์ฟอร์ซ เซ็นทรัล เอฟซี (2556-2561)
== ผลงานของสโมสรในแต่ละฤดูกาล ==
== ผู้เล่นชุดฤดูกาล 2562 (ฤดูกาลสุดท้าย)==
== ผลงาน ==

ไทยลีก - ชนะเลิศ 2 ครั้ง - 2540, 2542
ไทยลีกดิวิชั่น 1 - ชนะเลิศ 1 ครั้ง - 2556
ควีนส์คัพ - ชนะเลิศ 3 ครั้ง - 2513 (แชมป์ร่วม), 2517, 2525
ถ้วย ก - ชนะเลิศ 12 ครั้ง - 2495, 2496, 2500, 2501, 2502, 2503, 2504, 2505, 2506, 2510, 2530, 2539
ถ้วย ข - ชนะเลิศ 16 ครั้ง - 2492, 2493, 2494, 2504, 2505, 2507, 2508, 2510, 2516, 2520, 2525, 2528, 2529, 2530, 2532, 2534
ถ้วย ค - ชนะเลิศ 8 ครั้ง - 2509, 2513, 2514, 2526, 2528, 2529, 2530, 2533
ถ้วย ง - ชนะเลิศ 4 ครั้ง - 2509, 2527, 2529, 2531
เอฟเอคัพ - ชนะเลิศ 1 ครั้ง - 2539
ไทยลีกคัพ - ชนะเลิศ 2 ครั้ง - 2530, 2537
=== ผลงานที่ดีสุดในระดับเอเชีย ===
เอเชียนแชมเปียนส์คัพ - รองรองชนะเลิศ ฤดูกาล 1988/89 (ถอนตัวภายหลังได้อันดับหนึ่งในรอบสอง), รอบ 2 ในฤดูกาล 2000/01, 2001/02
เอเชียนคัพวินเนอร์คัพ - รอบ 2 ฤดูกาล 1997/98
== อ้างอิง ==
== แหล่งข้อมูลอื่น ==
สโมสรฟุตบอลทหารอากาศ 
สโมสรฟุตบอลอุทัยธานี
 
สโมสรในไทยลีก
สโมสรฟุตบอลในจังหวัดปทุมธานี
สโมสรกีฬาที่ก่อตั้งในปี พ.ศ. 2489
ผู้ชนะเลิศในไทยเอฟเอคัพ
ผู้ชนะเลิศในไทยลีกคัพ
สโมสรฟุตบอลกองทัพอากาศไทย
สโมสรฟุตบอลที่ปิดกิจการในประเทศไทย